**JELGAVAS PILSĒTAS PAŠVALDĪBAS 2020.GADA 19.NOVEMBRA**

**SAISTOŠO NOTEIKUMU NR.20-35 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Noteikumos ir precizēta speciālista definīcija, kritēriji pabalsta īrētās dzīvojamas telpas apmaksai speciālistam, kārtība iesnieguma un attiecīgo dokumentu iesniegšanai Jelgavas pilsētas pašvaldības iestādē “Jelgavas sociālo lietu pārvalde”.  Lai veicinātu pedagoga vakanču aizpildīšanu Jelgavas pilsētas pašvaldības izglītības iestādēs, gan atbalstot jau esošos pedagogus, gan piesaistot jaunus pedagogus darbam Jelgavas pilsētas pašvaldības vispārējās izglītības Jelgavas pilsētas pašvaldības vispārējās izglītības iestādē “Jelgavas Amatu vidusskola” (turpmāk – izglītības iestāde), tiek veikti grozījumi normā, kas definē jēdzienu “speciālists”, paplašinot to personu loku, kuras var pretendēt uz pašvaldības pabalstu.  **Turpmāk uz minēto pabalstu var pretendēt pedagogs, kurš ir darba tiesiskajās attiecībās ar izglītības iestādi par pedagoģiskā darba veikšanu.**  Tāpat noteikumi paredz grozījumus pabalsta īrētās dzīvojamas telpas apmaksai speciālistam piešķiršanas kritērijos. |
| 2.Projekta nepieciešamības pamatojums | Noteikumi ir nepieciešami, lai precizētu speciālista definīciju, pabalsta īrētās dzīvojamas telpas apmaksai speciālistam saņemšanas kartību un iesnieguma iesniegšanas kārtību pašvaldībā, attiecīgi paplašinot pabalsta saņēmēju loku un paredzot vienotu pieeju pabalsta saņemšanā. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi pašvaldības 2021.gada budžetā 36000,00 *euro* apmērā (20 speciālisti x 150,00 *euro* mēnesī x 12 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav būtiskas ietekmes. |
| 6.Informācija par konsultācijām ar privātpersonām | Nav. |

Jelgavas pilsētas domes priekšsēdētājs A. Rāviņš